Berhaneyesus Demerew Souraphiel

Berhaneyesus Demerew Souraphiel, nado o 14 de xullo de 1948 en Tchela Claka (Etiopía) é un eclesiástico católico etíope, metropolita de Adís Abeba dende 1999.

 Traxectoria 
Berhaneyesus Demerew Souraphiel naceu o 14 de xullo de 1948 en Tchela Claka, preto de Hārer, en Etiopía. Estudou no seminario maior de Makanissa e ingresou na Congregación da Misión. Foi ordenado sacerdote o 4 de xullo de 1976, e posteriormente estudou Socioloxía na Pontificia Universidade Gregoriana.

En 1990 foi nomeado superior provincial dos lazaristas en Adís Abeba. En 1994 foi nomeado prefecto de Jimma-Bonga. O 7 de novembro de 1997 foi nomeado bispo auxiliar de Adís Abeba e bispo titular de Bita. Recibiu a ordenación episcopal o 25 de xaneiro de 1998 de mans do cardeal Paulos Tzadua.

O 7 de xullo de 1999 foi nomeado arcebispo metropolita de Adís Abeba.

O 7 de marzo de 2009 Bieito XVI nomeouno membro da Congregación para as Igrexas Orientais.

O 19 de febreiro de 2014 o papa Francisco confirmouno como membro da Congregación para as Igrexas Orientais.

O 14 de febreiro de 2015 o papa Francisco creouno cardeal.

 Notas 

 Véxase tamén 
 Ligazóns externas 
 Perfil en Catholic-Hierarchy.org 

Categoría:Nados en 1948
Categoría:Nados en Etiopía
Categoría:Bispos católicos de Etiopía
Categoría:Metropolitas de Adís Abeba
Categoría:Alumnos da Pontificia Universidade Gregoriana
Categoría:Relixiosos católicos de Etiopía
Categoría:Cardeais creados por Francisco
Categoría:Cardeais de Etiopía
Categoría:Lazaristas
Categoría:Membros da Congregación para as Igrexas Orientais